Edukiak

# Txertatu kontrolak

Toolbox barra irekitzen du.

Txertatu kontrolak

- Editatu moduan, egin klik bikoitza kontrol batean Propietateak elkarrizketa-koadroa irekitzeko.

- Editatu moduan, eskuineko botoiaz ere egin dezakezu klik kontrolean, eta gero, aukeratu ebaki, kopiatu eta itsatsi komandoa.

## Botoia

Komando-botoia gehitzen du. Komando-botoiak definitutako gertaeren komandoak exekutatzeko erabil ditzakezu, adibidez saguaren bidez klik egitea.

Nahi izanez gero, botoiari testua edo grafikoa gehitu diezaiokezu.

## Irudi-kontrola

Grafikoak bistaratzen dituen kontrolak gehitzen ditu.

## Kontrol-laukia

Kontrol-laukiak gehitzen ditu funtzioak aktibatzeko edo desaktibatzeko.

## Aukera-botoia

Erabiltzaileak aukera anitzen artean hautatzeko modua eskaintzen duen botoi bat gehitzen du. Elkartutako aukera-botoiek elkarren ondoko tabulazio-ordena izan behar dute. Normalean talde-marko batez inguratuta daude. Aukera-botoien bi talde badaude, tabulazio-ordena bat sartu behar da bi taldeen arteko tabulazio-ordenen artean, adibidez bigarren taldearen markoan, edo elkarrizketa-koadroko beste edozein kontroletan, beste kontrol hori aukera-botoi bat ez bada.

## Etiketa-eremua

Eremuak gehitzen ditu testu-etiketak bistaratzeko. Etiketa horiek aurrez definitutako testua soilik bistaratzen dute, ez dira testua sartzeko.

## Testu-koadroa

Sarrera-lauki bat gehitzen du eta hor testua sartu eta edita dezakezu.

## Zerrenda-koadroa

Zerrendadun koadroa gehitzen du eta zerrenda horretako sarrera batean klik egin dezakezu.

## Konbinazio-koadroa

Konbinazio-koadroa gehitzen du. Konbinazio-koadroa lerro bakarreko zerrenda-koadroa da; han klik egin eta zerrendako sarrera bat aukeratu dezakezu. Nahi izanez gero, konbinazio-koadroko sarrerak "irakurtzeko soilik" bihur ditzakezu.

## Korritze-barra horizontala

Elkarrizketa-koadroari korritze-barra horizontala gehitzen dio.

## Korritze-barra bertikala

Elkarrizketa-koadroari korritze-barra bertikala gehitzen dio.

## Talde-markoa

Antzeko kontrolak bisualki elkartzeko erabil dezakezun markoa gehitzen du, esaterako, aukera-botoiak.

Aukera-botoien bi talde desberdin zehazteko, ziurtatu talde-markoaren tabulazio-indizea bi taldeen tabulazio-indizeen artean dagoela.

## Aurrerapen-barra

Elkarrizketa-koadroari aurrerapen-barra gehitzen dio.

## Marra horizontala

Elkarrizketa-koadroari marra horizontala gehitzen dio.

## Marra bertikala

Elkarrizketa-koadroari marra bertikala gehitzen dio.

## Data-eremua

Data-eremua gehitzen du.

Data-eremuari "goitibehera" propietatea esleitzen badiozu, erabiltzaileak egutegia goitik behera jaitsi ahal izango du data bat hautatzeko.

## Ordu-eremua

Ordu-eremua gehitzen du.

## Zenbakizko eremua

Zenbakizko eremua gehitzen du.

## Moneta-eremua

Moneta-eremua gehitzen du.

## Eremu formatuduna

Testu-koadroa gehitzen du, eta hor sartzen edo irteten den testuaren formatua eta balio murriztaileak defini ditzakezu.

## Eremu maskaratua

Eremu maskaratua gehitzen du. Eremu maskaratua sarrerako maskarak eta karaktere-maskarak osatzen dute. Erabiltzaileak zein datu sar ditzakeen zehazten du sarrerako maskarak. Karaktere-maskarak, berriz, inprimakia kargatzean eremu maskaratuak zein egoera izango duen zehazten du.

## Fitxategi-hautapena

Botoi bat gehitzen du, eta horren bidez fitxategiak hautatzeko elkarrizketa-koadroa ireki dezakezu.

## Hautatu

Hautapen modua aktibatu edo desaktibatzen du. Modu horretan, elkarrizketa-koadroetako kontrolak hauta ditzakezu editatzeko.

## Propietateak

Elkarrizketa-koadro bat irekitzen du, eta hor hautatutako kontrolaren propietateak edita ditzakezu.

## Aktibatu test modua

Test modua abiarazten du. Erabili elkarrizketa-koadroko itxi aukera probaren modua amaitzeko.

## Kudeatu hizkuntza

elkarrizketa-koadro bat irekitzen du, hainbat hizkuntzatako elkarrizketa-koadroen iturburuen multzo batzuk gaitzeko edo kudeatzeko.

## Zuhaitz-kontrola

Zerrenda hierarkikoa erakuts dezakeen zuhaitz-kontrol bat gehitzen du. Programatik bete dezakezu zerrenda, API deiak erabiliz (XtreeControl).

## Taula-kontrola

Taula baten datuak erakutsi ditzakeen taula-kontrol bat gehitzen du. Datuak zure programarekin bete ditzakezu, API deiak erabilita.

## Hiperesteken kontrola

Helbide bat web-arakatzaile batean ireki dezakeen hiperesteken kontrol bat gehitzen du.