Orrialde-estiloak orrialde bakoiti eta bikoitien artean txandakatzea

Edukiak

# Orrialde-estiloak orrialde bakoiti eta bikoitietan txandakatzea

LibreOffice aplikazioak automatikoki txandaka ditzake orrialde-estiloak dokumentuko orrialde bikoiti (ezkerrekoak) eta bakoitietan (eskuinekoak). Adibidez, orrialde-estiloak orrialde bikoiti eta bakoitietan goiburuko eta orri-oin ezberdinak bistaratzeko erabil ditzakezu. Uneko orrialde-estiloa laneko arearen beheko Egoera barran bistaratzen da.

## Orri-estilo txandakatuak ezartzeko

1. Aukeratu Ikusi - Estiloak, eta ondoren egin klik Orrialde-estiloak ikonoan.

2. Orrialde-estiloen zerrendan, egin klik eskuineko botoiaz "Ezkerreko orrialdea" aukeran, eta aukeratu Aldatu.

3. Click the General tab.

4. Hautatu "Eskuineko orrialdea" Hurrengo estiloa koadroan, eta egin klik Ados botoian.

5. Orrialde-estiloen zerrendan, egin klik eskuineko botoiaz "Eskuineko orrialdea" aukeran, eta aukeratu Aldatu.

6. Hautatu "Ezkerreko orrialdea" Hurrengo estiloa koadroan, eta egin klik Ados botoian.

7. Joan dokumentuko lehen orrialdera, eta egin klik bikoitza 'Estiloak' leihoko orrialde-estiloen zerrendako "Eskuineko orrialdea" aukeran.

Orrialde-estilo bati goiburukoa gehitzeko, aukeratu Txertatu - Goiburukoa eta orri-oina - Goiburukoa, eta hautatu goiburukoa gehitu nahi diozun orrialde-estiloa. Goiburukoaren markoan, idatzi goiburuko gisa erabili nahi duzun testua.

Orrialde-estilo bati orri-oina gehitzeko, aukeratu Txertatu - Goiburukoa eta orri-oina - Orri-oina, eta hautatu orri-oina gehitu nahi diozun orrialde-estiloa. Orri-oinaren markoan, idatzi orri-oin gisa erabili nahi duzun testua.

Dokumentuaren titulu-orrialdean goiburuko edo orri-oinik eduki nahi ez baduzu, aplikatu "Lehen orrialdea" estiloa titulu-orrialdeari.

## Orri hutsak inprimatzea eragozteko

Bi orrialde bikoiti edo bakoiti zuzenean elkarren ondoan badaude dokumentuan, Writerrek orrialde hutsa txertatuko du lehenespenez. Automatikoki sortutako orrialde huts horiek inprimatzetik edo PDFra esportatzeko aukeratik ken ditzakezu.

1. Aukeratu LibreOffice - HobespenakTresnak - Aukerak - LibreOffice Writer - Inprimatu

2. Kendu Inprimatu automatikoki txertatutako orrialde hutsak aukerako kontrol-marka.

Erlazionatutako gaiak

Orrialde-estiloak sortzea eta aplikatzea

Goiburuko eta orri-oinei buruz

Txertatu jauzia elkarrizketa-koadroa